1982 -ம் ஆண்டில் மனிதவள மேம்பாட்டுப் படிப்பை யாரும் பெரிதாகப் படித்திருக்கவில்லை. நான் இதற்காகவே ஜாம்ஷெட்பூர் சென்று படித்தேன். அதன் பிறகு மேற்கு வங்காளத்தில் ஆறு ஆண்டுகள் மனிதவள மேம்பாட்டாளராகப் பணியாற்றினேன். அப்போதுகூட ஒரு ஆர்க்கெஸ்ட்ரா குழுவை நடத்தினேன். அதில் ஆப்ரிக்க மொழிகள் உள்பட 12 நாட்டு மொழிகள் அடங்கிய பாடல்களைப் பாடச் செய்தேன். எதற்காக இதைச் சொல்கிறேன் என்றால், இசைக்கு மன அழுத்தத்தைப் போக்கும் அபார ஆற்றல் உண்டு'' என்றவர், மன அழுத்தம் போக்க தான் மேற்கொள்ளும் சில வழிமுறைகளையும் சொன்னார்.